Дуран_Дуран
Видеа
Кабловскиот канал Ем Ти Ви и бендот излегоа во јавноста во скоро исто време, помагајќи си меѓусебно за поголема популарност. На Ем Ти Ви му беа потребни видеа со харизматични изведувачи. Лес Гарланд, постар извршен потпретседател на Ем Ти Ви, кажа:„Се сеќавам на нашиот режисер за талент и односи со артистите кој дојде трчајќи и рече:Мораш да го видиш видеово што излезе.“. Дуран Дуран не беа воопшто пуштани на радио во тоа време, а Ем Ти Ви сакаше да промовира нова музика. „Hungry Like the Wolf “ беше најдоброто видео кое некогаш го имав видено. Работата на бендот со видеата беше влијателна на повеќе начини. Прво, Дуран Дуран снимаа на егзотични локали во Шри Ланка и Антигва, создавајќи впечатливи слики кои беа радикално различни од тогаш честите нискобуџетни видеа на бендови кои свират на бина. Второ, бендот порадо учествуваше во мини-стории, отколку да свири на своите инструменти. Видеата веќе беа тргнати во оваа насока, но Дуран Дуран го водеше трендот со стил, пропратен со брзи преработки, зачудувачки графички дизајн и од нереални до бесмислени инсерти, кои го привлекоа вниманието на коментаторите и го поттикнаа изобилството на имитаторите. Дуран Дуран беа меѓу првите бендови кои порадо ги снимаа спотовите со филмска 35 милиметарска камера, отколку со евтини камери на видео ленти, правејќи да изгледаат супериорно во однос на многу брзи и евтини видеа кои дотогаш беа столбовите на Ем Ти Ви. Ем Ти Ви им обезбеди на Дуран Дуран пристап до американските радио пазари кои беа непријателски настроени кон британската музика, новиот бран на музика или било што со синтисајзери. Поради тоа што на почетокот Ем Ти Ви не беше достапен насекаде низ Америка, беше лесно да се види шемата: каде што се емитуваше Ем Ти Ви, побарувачката на слушателите за Дуран Дуран, Тиарс фор Фиарс, Деф Лепард и други европски бендови со интересни видеа го проби таванот. Сончевите видеа на бендот за "Rio", "Hungry Like The Wolf", "Save A Prayer" и нереалното видео за "Is There Something I Should Know?" беа снимени од страна на режисерот за футуристички филмови Расел Малкахи, кој за бендот направи 11 видеа. Дуран Дуран секогаш излегуваа со иновативни режисери и техники, дури и во подоцнеѓните години кога Ем Ти Ви не ги пушташе толку многу. Покрај Малкахи, бендот соработуваше и со влијателните фотографи Дин Чемберлејн и Елен фн Унверт, кинескиот режисер Чен Каиге, изработувачот на документарни филмови Џулиен Темпл и Полските Браќа меѓу другите. Според Ник Родс, „Видеото за нас е како стереото за Пинк Флојд“. Во 1984 година, бендот промовираше видео технологија на нивните настапи во живо на стадионите што беше меѓу првите дела кои вклучувале и видео бим над сцената. Тие ги снимаа концертите употребувајќи ИМАКС и панорамски видео камери од 360 степени, со аудио канал 10.2. во 2000 година, тие експериментираа со технологија за аугментативна реалност, која овозможи на сцената со бендот да се појават и тридимензионални компјутерски направени слики. Се појавија на неколку видео одбројувања за крајот на векот: на MTV "100 Greatest Videos Ever Made" се најдоа со "Hungry Like The Wolf" на место бр.11, а со "Girls On Film" на место бр.68, и на "VH1: 100 Greatest Videos" со "Hungry" на место бр.31 и со "Rio" на место бр.60. Ем Ти Ви го назначи "Hungry" за 15-то највртено видео на бендот на сите времиња. Бендот издаде неколку видо компилации, започнувајќи со истоимениот видео албум Дуран Дуран, за кој тие добија Греми, сè до издавањето на дводелниот ДВД диск Греатест, кој содржеше алтернативни верзии на неколку популарни видеа како Easter eggs. Како додаток на Greatest, документарниот филм Sing Blue Silver и концертниот филм Арена (двата од 1984 година) беа издадени на ДВД во 2004 година. Концертното видео Live From London, едно од нивните распродадени шоуа од 2004 година на арената Вембли,беше издадено есента во 2005 година. Други видео колекции, концертни филмови и документарци останаа достапни само на видео ленти, поради тоа што Дуран Дуран сè уште немаше издадено колекција која ги вклучуваше сите нивни видеа. Бендот изјави дека голема бројка на необјавени концерти и документарни снимки се снимени низ годините, за кои се надева дека во блиска иднина ќе има можност да се преработат и да се издадат во некаква форма. Видеото за "Falling Down" беше издадено во октомври во 2007 година. Видеото режирано од страна на Ник Еган за насловниот сингл од 'All You Need Is Now' имаше премиера преку Јаху Мјузик на 20 декември 2010 година. Второт видео од 'All You Need Is Now' беше издадено на 8 ноември 2011 година. Во него се појавуваат светските супер модели: Јасмин Ле Бон, Синди Крафорд, Наоми Кембел, Ева Херцигова и Хелена Кристенсен играјќи ја улогата на бендот. Видеото беше режирано од страна на Џонас Акерлунд и за време на снимањето, беше направена воведна статија за магазинот Харперс Базар.